section_heading: Križarski rat i smrt
paragraph_text: Fridrik je u dvjema bitkama pobijedio Seldžuke. 10. lipnja 1190. car se kod grada Seleucije u zapadnoj Ciliciji utopio u rijeci Saleph. Točne okolnosti njegove smrti nisu objašnjene: izvori dijelom navode da je car želeći se osvježiti nakon jahanja ušao u rijeku da se okupa; drugi pak izvori kažu da ga je prilikom, prelaženja preko rijeke prestrašeni konj zbacio te ga je težina njegove opreme povukla pod vodu. Spekulira se također da je car zbog ljetne vrućine i svojih godina kupajući se u ledenoj planinskoj rijeci pretrpio srčani udar.